Анатолий Жигулин
С бели стенещи виелици…

Превод от руски: Иван Маринов, —

chitanka.info

С бели стенещи виелици

е бинтована смълчаната земя,

святкат блясъци изневиделица

и люлеят снежните поля.

Дълги и мъгливи пелерини

скриват бавно тихите зори.

Над пределите, до болка сини,

с ален пламък златото гори.

Тези дни, докрай невероятни,

с леден звън в ушите ми звънят.

Всичко е достъпно и приятно,

щом намира през сърцето път.

И когато от снега кристален

над нивята плиснат светлини,

вместо въглен злобата да пали,

доброта в душата ни звъни.

Нека се разделят с нас любими,

и годините все повече тежат.

Всичко се понася, ако има

чисти снегове по моя път.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.